bg bg bg de bg bg bg bg bg bg bg bg bg bg bg bg bg bg bg bg hbs_lat bg bg bg bg de bg bg bg en pl en bg bg de bg bg mk de bg bg bg de bg bg bg pl bg bg ru de ru bg bg bg bg bg bg ru ru ru bg bg uk uk ru bg
Среща с полската писателка Марта Джидо и представяне на романа ѝ „Тръпка“
Новини Събития Резиденции Резиденти За програмата Кандидатстване Събития с резиденти Програми и проекти Библиотека Изследвания и материали Отчети Вземи книга За нас Къщата Фондацията Екип Партньори Контакти ДАРИ BG | EN
➡ 29 август, 18:30 часа, градината на Къща за литература и превод
➡ Вижте събитието във Фейсбук
Водещ: Дарина Анастасова - БНР, АртЕфир
С участието на преводача на романа д-р Петър Лянгузов - БКИ Варшава
С думи за книгата от Кристиян Янев (СУ „Св. Климент Охридски“)
Романът „Тръпка“ се издава с подкрепата на програма „Творческа Европа“ на Европейския съюз.
Марта Джидо (1981) е полска писателка, сценарист и режисьор на документални филми, завършила Лодзкото филмово училище „Леон Шилер“. В съавторство с Пьотр Сливовски заснема редица ленти, сред които „Даунтаун“ (2010, удостоена с наградите „Кшищоф Кешловски“ на Полския филмов институт и „Холивудски орел“ през 2011 г.), „Солидарността според жените“ (2014), посветена на жените участнички в антикомунистическата опозиция и движението „Солидарност“ през 80-те години на миналия век и „Силни жени“ (2018), проследяваща историята на първите полски суфражетки.
Литературния си дебют Джидо прави на 16-годишна възраст, като публикува кратки разкази в литературната периодика. Автор е на новелата „Следа от мама“ (2003), документалната книга „Жените на „Солидарност“ (2016), сборника с разкази „Сезонът на ягодите“ (2021) и романите „Мида“ (2005) , „Матрьошка“ (2013) и „Тръпка“ (2018), отличен с Наградата за литература на Европейския съюз за 2019 г.
В книгите си Марта Джидо застъпва теми като феминизма и еманципацията, женската солидарност, освобождаването от табутата на телесността, а героините ѝ не се страхуват да грешат – те са несъвършени, търсещи себепознанието, което да ги освободи от наложените им стереотипни роли.
Тя и той. Тийнейджъри от времето преди Фейсбук и Инстаграм, когато любовните писма се пишеха с химикалка, снимките се проявяваха от филм, а за да се обадиш по телефона се чакаше на опашка пред кабината – свят, лишен от привидната необходимост всичко да се случва на секундата. Безумно влюбени един в друг и отбягващи на всяка цена думите „обичам те", двамата опознават взаимно емоциите си и собствената си телесност, не се страхуват да експериментират, жадни да опитат от всичко.
Той и тя. Години по-късно двама души, около четиресетгодишни, се срещат случайно и разбират, че в тях тлее искрица от младежката страст. Някъде в рамките на ежедневността, между приготвянето на вечеря за децата и плащането на поредните вноски по кредита, те започват да се срещат и да си припомнят страстта, която ги е тласкала един към друг и едновременно с това не им е позволявала да бъдат заедно. Героите се връщат към преломните моменти, за да си зададат въпроса „какво можеше да бъде, ако… ?“.
Събитието е част от програмата на резидентския престой на Марта Джидо в Къща за литература и превод - София, който се осъществява в партньорство с Полски институт София и Национален фонд „Култура".
Войната в Украйна през погледа на една жена
Войната в Украйна през погледа на една жена ➡ 13 ноември, неделя, 16:00 часа в Къща за литература...
International Poetry in English Translation
International Poetry in English Translation Angela Rodel in conversation with James Appleby ➡ Se...
Есенно студио за литературен превод 2022
Есенно студио за литературен превод 2022 Работилници за литературен превод, лекции, практически мод...
Прозрачният преводач / Проѕирниот преведувач
Прозрачният преводач / Проѕирниот преведувач ➡ 18 септември, неделя, 18:30 - 20:00 часа в зала...
Балканско студио за литературен превод ViceVersa
Балканско студио за литературен превод ViceVersa Работилници за литературен превод, лекции, практич...
За любовта като тръпка: Среща с Mарта Джидо във Велико Търново
За любовта като тръпка: Среща с полската писателка и документалистка Марта Джидо и представяне на р...
„Солидарност според жените“: Прожекция и дискусия с Марта Джидо
"Солидарност според жените“: Прожекция и дискусия с Марта Джидо ➡ 31 август, 18:30 часа, П...
Абонирайте се за бюлетина ни
Абонирайте се за бюлетина ни
Искам да получавам бюлетина на български
Искам да получавам бюлетина на английски
Контакти ул. Латинка №12, гр.София 1113